মুস্তাফা কারাসু
মোস্তফা কারাসু, তিনি হুসেইন আলী নামেও পরিচিত। তিনি কুর্দিস্তান ওয়ার্কার্স পার্টির (পিকেকে) ডেপুটি চেয়ারম্যান ছিলেন। পিকেকে হলো, একটি কুর্দি বিদ্রোহী গোষ্ঠী যারা তুরস্কে একটি স্বাধীন কুর্দিস্তানের জন্য তুরস্ক সরকারের বিরুদ্ধে সশস্ত্র লড়াই করছে। তুরস্ক, যুক্তরাষ্ট্র এবং ইউরোপীয় ইউনিয়ন এই গ্রুপটিকে সন্ত্রাসী সংগঠন হিসেবে স্বীকৃতি দিয়েছে। সেমিল বাইক এবং দুরান কালকান এর সাথে তাকে পিকেকে এর নেতৃত্বের মধ্যে একজন কট্টরপন্থী হিসাবে দেখা হয়। ইরানের সাথে তার সম্পর্ক রয়েছে বলে অভিযোগ রয়েছে।. তিনি পিকেকে এর মধ্যে আলেভি গ্রুপের নেতা। ২৪৮ জন পিকেকে সদস্যের তালিকায় তার নাম ছিল, যারা ১০ জুলাই, ২০১০ এর মধ্যে ইরাক থেকে তুরস্কে প্রত্যর্পণ করেনি। ১৯৮০ সালের তুর্কি অভ্যুত্থানের পর তিনি বেশ কয়েক বছর কারাভোগ করেন। মুক্তির পর তিনি পিকেকে এর পলিটব্যুরোর (নেতৃত্ব পরিষদ) সদস্য হন এবং দলের জনপ্রিয় ফ্রন্ট ইআরএনকে- এর নেতৃত দেন। পিকেকে এর রাজনৈতিক শাখায় ৩ বছর কাজ করার পর, ইউরোপে আরও যুদ্ধের অভিজ্ঞতা অর্জনের জন্য আবদুল্লাহ ওকালান দক্ষিণ-পূর্ব তুরস্কে ফেরত পাঠায়। তিনি বর্তমানে কোমা সিভাকান কুর্দিস্তান (কেসিকে) এর নির্বাহী পরিষদের (প্রকৃত সরকার) সদস্য, যা পিকেকে এর ছায়া সংগঠন।